
С Л И В Е Н
П Р Е Д Л О Ж Е Н И Е

от инж.Кольо Милев – кмет на Община Сливен

ОТНОСНО:     Промяна  на Наредба за условията и реда за  установяване жилищните нужди на граждани, настаняване под наем и продажба на общински жилища

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Решение № 385 на заседание на Общински съвет, проведено на 27.09.2012 г., е приета изцяло нова Наредба за условията и реда за установяване жилищните нужди на граждани, настаняване под наем и продажба на общински жилища на територията на Община Сливен. В същата бяха правени изменения и допълнения. В процеса на работа по прилагане на приетата Наредба,  при преиздаване на настанителни заповеди на наематели се оказа, че някои са придобили наследствени имоти или части от такива, жилищната площ на които обаче в никакъв случай  не може да удовлетвори нуждите на настанените  наематели. Селищни образувания „Изгрев”, „Кироолу” и „Селището” представляват урбанизирани територии и за тях има изготвени подробни устройствени планове по местности. Части на тези селищни образувания обаче на този етап са без електро и водозахранване и независимо от изготвените ПУП,  не се очаква това да бъде осъществено в близките години. Наличието на такива имоти се явява  пречка за картотекиране на нуждаещи се от жилище и продължаване на наемните отношения с тях.
Въпреки усилията за увеличаване приходите от продажба на общински жилища за 2012 г. са подадени 16 бр. заявления за закупуване, а  са осъществени само 5 бр. сделки. С оглед насърчаване закупуването на общинските жилища от наемателите  се правят някои изменения и в реда за продажбата им.
Във връзка с гореизложеното и  на основание чл.21, ал.2 от ЗМСМА и чл.79 от АПК,  предлагам Общинският съвет да вземе следното 
Р Е Ш Е Н И Е:

Приема  изменения в Наредба за условията и реда за установяване жилищните нужди на граждани, настаняване под наем и продажба на общински жилища, както следва:
   § 1. Чл.5, ал.1, т. 1 се изменя така:

Не притежават: 

      -  жилище или жилищен поземлен имот или повече от 1/6 идеални части от такива на територията на цялата страна.

· вила или вилен поземлен имот или повече от 1/6 идеални части от такива на територията на цялата страна.

· в собственост имот или учредено право на ползване върху имот с данъчна оценка над 12 лв./кв.м. в селищни образувания „Изгрев”, „Селището” и „Кироолу”, гр. Сливен.
§2. В чл.5, ал.1, т.3 след думата „ магазини” се добавя: „офиси, ателиета”.

§3. Чл. 17, ал.2 се допълва така: „Не се счита, че са отпаднали условията за настаняване, ако лицата са придобили по наследство не повече от 1/2 от 
· жилище, чиято площ е по-малка от нормите за жилищно задоволяване съгласно чл.13.

· жилищен поземлен имот.
· вила или вилен поземлен имот с данъчна оценка  над 12 лв./кв.м. както учредено право на ползване в  селищно образувание „Изгрев”,  „Кироолу” или „Селището” гр. Сливен и на територията на цялата страна.

Прехвърлителна сделка не може да бъде пречка за продължаване на наемното правоотношение, когато  тя представлява  дарение на придобити по наследство имоти между роднини по права и съребрена линия до ІV степен включително.
§4. В чл. 24, ал.1 след думата „декларация” се добавя: ”по чл.7, ал.1. Обстоятелствата по декларацията се удостоверяват със съответните документи от МДТ и Служба по вписвания”.
§5. В чл.32, ал.1, т.3 след „чл.5, ал.1” се добавя „т.1,т.2, т.3 т.4 и т.6”,  и вместо текста „чл.13, ал.1, ал.2 и ал.4”  да се чете: „прехвърлителна сделка не може да бъде пречка за продажба, когато  тя представлява дарение на придобити по наследство имоти между роднини по права и съребрена линия до ІV степен включително”.

§6. В чл.32, ал.1 ,т.4 отпадат думите „и на чл.13 ал.1, ал.2 и ал.3”.
§7. В чл.33, ал.4, т.1 след „чл.5, ал.1” се добавя: „т.1,т.2, т.3 т.4 и т.6”,  и вместо текста „чл.13, ал.1, ал.2 и ал.4” да се чете: „прехвърлителна сделка не може да бъде пречка за продажба, когато  тя представлява дарение на придобити по наследство имоти между роднини по права и съребрена линия до ІV степен включително”.

§8. В чл.33, ал.4, т.2 отпадат думите: „и на чл.13, ал.1,ал.2 и ал.4”.

